**KELLÉKSZAVATOSSÁGI**

**BEJELENTÉSE (Kérjük nyomtatott betűvel kitölteni!)**

Alulírott kijelentem, hogy kellékszavatossági igényt kívánok érvényesíteni az alábbi digitális adattartalom tekintetében:

Ügyfél neve\*:

Ügyfél címe\*:

Ügyfél telefonszáma:

Ügyfél e-mail címe:

Digitális adattartalom vételára:

Szerződéskötés napja:

Számla sorszáma\*:

A digitális adattartalommal kapcsolatos panasz leírása\*:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

**Alulírott a jelen nyilatkozat túloldalán található, a kellékszavatossági igény érvényesítéséhez kapcsolódó tájékoztatást elolvastam, és azt megértettem. A fenti adatok hiánytalanok, és a valóságnak megfelelőek.**

Kelt: , 201 . .

Vásárló aláírása

A \*-gal jelölt adatok megadása kötelező!

**Tisztelt Vásárló!**

Amennyiben a Geodéziai és Térképészeti Zrt.-től vásárolt digitális adattartalom hibás, Ön kellékszavatossági igényt érvényesíthet.

* *Milyen esetben élhet Ön a kellékszavatossági jogával?*

Ön a Geodéziai és Térképészeti Zrt. hibás teljesítése esetén a vállalkozással szemben kellékszavatossági igényt érvényesíthet a Polgári Törvénykönyv szabályai szerint. A Geodéziai és Térképészeti Zrt. hibásan teljesít, ha a vásárolt digitális adattartalom a teljesítés (a vásárolt digitális adattatalom átvétele) időpontjában nem felel meg a szerződésben vagy jogszabályban megállapított minőségi követelményeknek. Nem teljesít hibásan a Geodéziai és Térképészeti Zrt., ha Ön a hibát a szerződéskötés (az ajánlat írásbeli elfogadása) időpontjában ismerte, vagy a hibát a szerződéskötés időpontjában ismernie kellett.

* *Milyen jogok illetik meg Önt kellékszavatossági igénye alapján?*

Ön – választása szerint – az alábbi kellékszavatossági igényekkel élhet:

Kérhet kijavítást, kivéve, ha ennek teljesítése lehetetlen vagy a Geodéziai és Térképészeti Zrt. számára más igénye teljesítéséhez képest aránytalan többletköltséggel járna. Ha a kijavítást nem kérte, illetve nem kérhette, úgy igényelheti az ellenszolgáltatás arányos leszállítását vagy a hibát a vállalkozás költségére Ön is kijavíthatja, illetve mással kijavíttathatja vagy – végső esetben – a szerződéstől is elállhat.

Választott kellékszavatossági jogáról egy másikra is áttérhet, az áttérés költségét azonban Ön viseli, kivéve, ha az indokolt volt, vagy arra a vállalkozás adott okot.

* *Milyen határidőben érvényesítheti Ön kellékszavatossági igényét?*

Ön köteles a hibát annak felfedezése után haladéktalanul, de nem később, mint a hiba felfedezésétől számított kettő hónapon belül közölni. Ugyanakkor felhívjuk a szíves figyelmét, hogy a szerződés teljesítésétől számított két éves elévülési határidőn túl kellékszavatossági jogait már nem érvényesítheti. Amennyiben Ön a Polgári törvénykönyvben foglaltak alapján nem minősül Fogyasztónak (Fogyasztó a kizárólag a szakmája, foglalkozása vagy üzleti tevékenysége körén kívül eljáró természetes személy, aki árut vesz, rendel, kap, használ, igénybe vesz, valamint az áruval kapcsolatos kereskedelmi kommunikáció, ajánlat címzettje) a szerződés teljesítésétől számított egy éves elévülési határidőn túl kellékszavatossági jogait már nem érvényesítheti.

* *Kivel szemben érvényesítheti kellékszavatossági igényét?*

Ön a Geodéziai és Térképészeti Zrt.-vel szemben érvényesítheti kellékszavatossági igényét.

* *Milyen egyéb feltétele van kellékszavatossági jogai érvényesítésének?*

A teljesítéstől számított hat hónapon belül a kellékszavatossági igénye érvényesítésének a hiba közlésén túl nincs egyéb feltétele, ha igazolja, hogy a digitális adattartalma Geodéziai és Térképészeti Zrt.-től vásárolta (számla vagy a számla másolatának bemutatásával). Ilyen esetben a Geodéziai és Térképészeti Zrt. csak akkor mentesül a szavatosság alól, ha ezt a vélelmet megdönti, vagyis bizonyítja, hogy a digitális adattartalom hibája az Ön részére történő átadást követően keletkezett. Amennyiben a Geodéziai és Térképészeti Zrt. bizonyítani tudja, hogy a hiba oka Önnek felróható okból keletkezett, nem köteles az Ön által támasztott szavatossági igénynek helyt adni. A teljesítéstől számított hat hónap eltelte után azonban már Ön köteles bizonyítani, hogy az Ön által felismert hiba már a teljesítés időpontjában is megvolt.

* *Egyéb tudnivalók a kellékszavatossági jogai érvényesítéséről!*

Hibás teljesítés esetén a szavatossági kötelezettség teljesítésével kapcsolatos költségek a Geodéziai és Térképészeti Zrt.-t terhelik. A Szolgáltató a szavatossági kötelezettség teljesítésével kapcsolatosan a Felhasználónál felmerült költségeket kizárólag a költségek hitelt érdemlő igazolását (számla, stb. bemutatásával) követően fizet meg az Ön részére. Amennyiben bizonyítást nyer, hogy a digitális adattartalom hibája a teljesítést követően keletkezett (azaz a Geodéziai és Térképészeti Zrt. nem hibásan teljesített), akkor a szavatossági jog érvényesítésével felmerült költségek Önt terhelik.

**Geodéziai és Térképészeti Zrt.**